Tamedyazt akken id-yenna MEKSEM.Z akked SALHI M.A : « tamedyazt aẓar –ines DYZ yusa-d seg tantala n tmaziɣt n waṭlas alemmas di lmerruk (…).D awal id-ikecmen ɣer teqbaylit di tlemmast n yiseggasen n 70 , yedda-d deg umawal n tmaziɣt tatrart »16. Imedyazen s yis-s id-ssenfalayen iḥulfan-nsen d tmuɣliwin-nsen icudden ɣer tmetti, imi ufan lebɣi-nsen deg-s rran aṭas lwelha-nsen ɣur-s , tettuneḥsab d rruḥ id-yettaken tudert i tmeslayt taqbaylit am wakken id-yenna MAMMERI.M : « tamedyazt ur telli ara d axeddim yal yiwen yezmer ad t-yexdem d acu kan d ayen id-yettunefken s ɣur Rebbi yal yiwen ɣer wacu i t-iwelleh ».17